
Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U32007 - 002837/ 14.06.2007
REFERAT

privind aprobarea Planului Urbanistic de Detaliu “Locuinţe colective, D+P+3E+Mansarda partiala”, Str. Ion Roata nr. 55, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U32007 - 002837/ 08.06.2007 privind aprobarea Planului Urbanistic de Detaliu “ Locuinţe colective, D+P+3E/5E+Mp”, Str. Ion Roata nr. 55, Timişoara;

Având în vedere prevederile Certificatului de Urbanism, nr. 1561/21.03.2007;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “ Locuinţe colective, D+P+3E/5E+Mp”, Str. Ion Roata nr. 55, Timişoara. 


Planul Urbanistic de Detaliu este elaborat de proiectantul S.C. CUB - ART SRL, proiect nr.16/2007, la cererea beneficiarului GIUCHICI ELISABETA.
Terenul studiat în cadrul P.U.D. este situat în intravilanul municipiului Timişoara, în zona de nord – est  a Municipiului Timisoara, intr-o fasie slab construita (locuinte individuale P, P+1E+M), tinand cont de vecinatatea cartierului de blocuri in regim de inaltime P+4E din apropiereterenul este situat pe str. Ion Roata, la intersectia acesteia cu str. Luigi Galvani, in zona cartierului Ion Ionescu de la Brad – Fabric Vii. 

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Avand in vedere specificul documentatiei de urbanism depuse, respectiv „locuinte colective” si impactul asupra vecinatatilor deja construite nu se impune prezentarea acordului notarial, conform reglementarilor Ordinului ministrului transporturilor, constructiilor si turismului pentru aprobarea normelor metodologice de aplicare a Legii nr. 50/1991 privind autorizarea executarii lucrarilor de constructii, Anexa 2. lit. b.4.
Suprafaţa totală studiată în cadrul P.U.D. este de 713 mp. şi este proprietatea privată a GIUCHICI ELISABETA, având nr. topo. 30080, înscris în CF nr. 144724 Timişoara. Parcela care face obiectul P.U.D. este scoasă din circuitul agricol, conform extrasului C.F. anexat documentaţiei.

Conform PUG terenul se afla situat in zona de locuinte individuale cu regim de inaltime P, P+1E+M, la limita locuintelor colective P+4E edificate dinspre strazile Holdelor si Borzesti. Calitatea urbana in portiunea de front stradal luata in studiu este necorespunzatoare in mare parte, atat ca regim de inaltime cat si ca eficienta pentru ritmul de dezvoltare accentuat al Municipiului Timisoara.

Accesul auto pe parcela se va face din str. Ion Roata, circulatia desfasurandu-se pe ambele sensuri. De asemenea un al doilea acces se va asigura din aleea carosabila invecinata , in partea de vest a terenului . La nivelul parterului se va asigura accesul auto in demisol, respectiv in curtea blocului. Parterul va fi la randul sau inaltat, pentru a permite functionalitatea subsolului si realizarea parcajelor.

            Pe teren, in prezent, se afla pozate grupat conducte de termoficare (tur – retur si apa calda menajera), conform planului de situatie avizat de SC Colterm SA. Se va pastra traseul si conductele de termoficare care pleaca din punctul termic invecinat. Solutia constructiva a cladirii se va stabilii astfel incat traseul conductelor de termoficare sa fie pastrat si inclus in functionalitatea subsolului. La faza de proiect tehnic, proiectantul se va consulta cu compartimentul tehnic de specialitate din cadrul SC Colterm SA pentru rezolvarea tehnica a traseului conductelor de termoficare. De asemenea terenul este strabatut de o linie electrica aeriana. 

Sunt prevăzute bransamente la reţelele edilitare existente în zonă, pentru a deservi obiectivul propus.


Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate în subsolul imobilului si la sol pentru locuinţele.
Indicii propuşi prin prezenta documentaţie sunt:


POT maxim = 45 %  - funcţiune mixtă locuinţe colective şi servicii, comerţ


CUT maxim = 3,5

Regim maxim de înălţime S+P+5E+Mp
Recomandarile Directiei de Urbanism sunt:

Retragerea fata de limite conform RLU aferent PUG aprobat prin HCL nr. 157/2002.

Pastrarea aliniamentului existent in zona, generat de imobilele cu care se invecineaza stanga – dreapta.


Conformarea imobilului cu HG nr. 525/1996 referitoare la regimul de inaltime fata de constructiile existente cu care se invecineaza si anume doua etaje fata de regimul de inaltime al imobilelor invecinate, in regim maxim de înaltime D+P+3E+Mansarda partiala.

Având în vedere regimul de înălţime propus, prin soluţia arhitecturală prezentată este prevăzut lift pentru accesul persoanelor, în conformitate cu normele în vigoare.

Se vor respecta condiţiile impuse de prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planului Urbanistic de Detaliu “ Locuinţe colective, D+P+3E+Mansarda partiala”, Str. Ion Roata nr. 55, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

